joelniklaus/EU_Wikipedias huggingface dataset:
Operaatio Sininen tähti

Operaatio Sininen tähti oli Intian armeijan suorittama sotilasoperaatio Amritsarin Kultaisessa temppelissä, Punjabissa sekä sen ympäristössä sijaitsevassa Akal Takhtin temppelissä. Operaatiota voidaan pitää käännekohtana sikhien ja muiden intialaisten välillä. Tämä johti lopulta laajoihin levottomuuksiin ympäri maata ja pääministeri Indira Gandhin murhaan. Sininen tähti oli myös Intian armeijan suurin operaatio maan rajojen sisällä.

Tausta 
Sikhiläisten itsenäisyysliike on ollut aktiivinen jo 1920-luvulta lähtien, jolloin Motilal Nehru julkaisi Khalistanin (sikhien kotimaan) itsenäisyysjulistuksen Lahoressa. Tätä asettuivat vastustamaan monet ajan suurmiehet kuten Muhammad Ali Jinnah, Bhimrao Ambedkar ja Tara Singh. Näistä Singh oli itse sikhi. Sen kulta-aikaa olivat kuitenkin 1970- ja 1980-luvut.

Khalistan-liikkeen johtavaksi hahmoksi nousi vuonna 1977 Jarnail Singh Bhindranwale, joka oli karismaattinen puhuja, mikä vetosi erityisesti nuoriin sikheihin. 1980-luvun alussa hän linnoittautui kultaiseen temppeliin ja Akal Takhtiin yhdessä seuraajiensa kanssa. Seuraavan kahden vuoden aikana Intian hallitus ei juurikaan tehnyt asialle mitään, vaikka yrittikin neuvotella militanttien kanssa.

Kultaisen temppelin verilöyly 
Operaatio Sininen tähti alkoi 1. kesäkuuta, kun Intian armeija hyökkäsi Guru Ram Das Langar -rakennukseen. Tässä hyökkäyksessä kuoli kymmenisen henkilöä. Seuraavana päivänä valtio sulki tiet ja vaiensi median. Suurin osa Amritsarista jätettiin ilman sähköä ja vettä. 3. kesäkuuta koko Punjabin osavaltion alueelle määrättiin ulkonaliikkumiskielto, jota valvoivat niin sotilaat kuin puolisotilaallisetkin joukot. Kaikki reitit Kultaiseen temppeliin tai sieltä ulos tukittiin.

Armeija tuhosi Akal Takhtin 6. kesäkuuta ja sai seuraavana päivänä hallintaansa Kultaisen temppelin koko temppelikompleksin. Bhindranwale kuoli 6. kesäkuuta 1984. Virallisten raporttien mukaan Intian armeijan sotilaita kuoli 83 kun taas sikhimilitantteja kuoli ainakin 492. Muiden lähteiden mukaan sikhejä kuoli enemmän kuin virallisesti ilmoitettiin.

Seuraukset 
Pääministeri Gandhin sikhiläiset henkivartijat ampuivat tämän lokakuussa 1984, koska pitivät Gandhia syyllisenä itse verilöylyyn, joka temppelikompleksin ympäristössä tapahtui. Tämän seurauksena Intiassa alkoivat laajat sikhejä vastustavat mellakat, joissa tapettiin arviolta 3000 sikhiä. Toinen sikhimilitanttien kosto tapahtui 23. kesäkuuta 1985 kun Air Indian lento 182 räjäytettiin ilmassa. Suurin osa iskun uhreista oli kanadanintialaisia.

Vaikka tulitaistelun jättämiä jälkiä on pyritty korjaamaan etenkin Kultaisessa temppelissä, moniin paikkoihin on jätetty luotien jälkiä muistutuksena verilöylystä.

Lähteet 

Sotilasoperaatiot
Joukkosurmat
Sikhiläisyys
Intian sotahistoria
Punjab (Intia)
1984
Shenyang J-5

Shenyang J-5 (Nato-raportointinimi: Fresco) on kiinalainen suihkuhävittäjä. Tyyppi asetettiin tuotantoon Kiinassa vuonna 1954. Ensilento tapahtui kesällä 1956, ja esittely toteutettiin vuonna 1957. Kone tunnettiin myös nimillä: Dongfeng-101 ja Tyyppi 56. Tyypin uudelleen määrittely (Shenyang Jian-5:ksi) tapahtui 1964. Se on MiG-17:n lähes suora kopio eli lisenssivalmiste, sitä tuotettiin vuoteen 1969. Enemmän kuin 1 820 koneyksilöä valmistui, näistä osa muunnettiin torpedoja kantamaan kykeneviksi. Kiina toimitti tämän tyypin hävittäjiä liittolaiselleen, joka onnistui saavuttamaan useita kymmeniä pudotuksia tällä tyypillä Vietnamin sodassa. Pohjois-Vietnam käytti näitä koneita, vuosina 1965-1973. 71 koneen ilmavoitto varmistettiin.

Albania oli  tämän tyypin ainut käyttäjämaa Euroopassa (pl. muu vastaava lisenssi-valmistus). Niin ikään Pakistan ja Pohjois-Korea vastaanottivat tätä konetyyppiä. 

Järeähkön (1x N-37D; 37 mm + 2x NR-23; 23 mm) tykkiaseistuksen ohella, tämä konetyyppi kykeni kantamaan enintään 500 kg:n ulkoisen asekuorman. Niihin kuului myös koneen kantamaa pidentävät lisäpolttoainesäiliöt. Jälkipolttava suihkumoottori oli tyyppiä Wopen WP-5. Se oli käytännössä Klimov VK-1F:n kopio, jonka alkuperä taasen oli Rolls-Royce Nene. Huippunopeus on 1 145 km/h. Jälkipoltosta huolimatta, tämä konetyyppi ei ollut juurikaan edeltäjäänsä (MiG-15; Kiinassa Shenyang J-4) nopeampi (nopeuden lisäys: arviolta +60 - 85 km/h) - eikä kyennyt ylittämään äänen nopeutta. Korkealennon ominaisuudet olivat paremmat, kuin edeltäjätyypissä. Käytännöllinen lakikorkeus oli 16 600 metriä. Konetyypin käyttö Kiinan ilmavoimissa (PLAAF) päättyi vuonna 1992.

Lähteet
Crosby, Francis: Modern Fighter Aircraft, Southwater Books/Anness Publishing, 2004, London England (s. 88-89) ISBN 1-84215-991-7.(englanniksi)

Kiinalaiset hävittäjälentokoneet
1950-luvun hävittäjälentokoneet
A Taxi Driver

A Taxi Driver () on vuonna 2017 ensi-iltansa saanut eteläkorealainen historiallinen toiminta- ja draamaelokuva, jonka on ohjannut Jang Hoon ja käsikirjoittanut Eom Yu-na. Sen pääosia esittävät Song Kang-ho ja Thomas Kretschmann.

A Taxi Driver julkaistiin 2. elokuuta 2017 Etelä-Koreassa. Elokuva sai positiivisen vastaanoton kriitikoilta ja se lähetettiin Etelä-Koreasta kilpailemaan parhaan vieraskielisen elokuvan Oscarista vuoden 2018 gaalaan.

Näyttelijät

Lähteet

Aiheesta muualla 
 
 

Vuoden 2017 elokuvat
Eteläkorealaiset elokuvat
Toimintaelokuvat
Draamaelokuvat
Historialliset elokuvat
Tositapahtumiin perustuvat elokuvat
Keegan Kolesar

Keegan Kolesar (s. 8. huhtikuuta 1997 Manitoba) on kanadalainen jääkiekkoilija. Kolesar edustaa NHL-seura Vegas Golden Knightsia. Columbus Blue Jackets varasi Kolesarin kolmannella kierroksella 69. varausvuorolla vuoden 2015 varaustilaisuudessa. Kesäkuussa 2017 Blue Jackets kauppasi Kolesarin Golden Knightsiin vaihdossa toisen kierroksen varausvuoroon vuoden 2017 varaustilaisuudessa. Hän on pelipaikaltaan oikea laitahyökkääjä ja kätisyydeltään right. Kolesar on pelannut urallaan 58 NHL-runkosarjaottelua. Näissä hän on tehnyt kolme maalia ja 12 syöttöä eli 15 tehopistettä. Kolesar on pelannut urallaan 17 NHL-pudotuspeliottelua. Näissä hän on tehnyt yhden maalin ja kolme syöttöä eli neljä tehopistettä. Tilastot päivitetty 10. marraskuuta 2021.

Lähteet 

Kanadalaiset jääkiekkoilijat
Vegas Golden Knightsin pelaajat
Columbus Blue Jacketsin varaamat pelaajat
Vuonna 1997 syntyneet
Elävät henkilöt
Yhdysvaltain latinot

Yhdysvaltain latinot (, , ) ovat yhdysvaltalaisia, joilla on espanjalais- tai latinojuuria. Yhdysvaltain väestönlaskentaviraston mukaan Yhdysvalloissa asui vuonna 2019 60,5 miljoonaa latinoa. Latinot olivat vuonna 2012 toiseksi nopeimmin kasvava etninen ryhmä Yhdysvalloissa amerikanaasialaisten jälkeen.

Lähteet

Aiheesta muualla

Yhdysvaltain etniset ryhmät
Klassikaraadio

Klassikaraadio (myös KlaRa) on Viron yleisradion ympärivuorokautinen klassiseen musiikkiin keskittyvä radiokanava. Se perustettiin keväällä 1995 ja nykyään sitä voi kuunnella myös internetin välityksellä. Musiikin lisäksi kanavalla esitetään uutislähetyksiä, kulttuuriohjelmia sekä konsertteja. Kanavalla oli vuonna 2018 viikoittain keskimäärin 94 000 kuuntelijaa.

Lähteet

Aiheesta muualla
 Klassikaraadion kotisivut 
Eesti Rahvusringhääling
Ballistic, Sadistic


Ballistic, Sadistic on Annihilatorin seitsemästoista studioalbumi, joka julkaistiin 24. tammikuuta 2020.

Kappaleet

Arvostelut 
 Kaaoszine: 8-/10
 V2.fi:

Lähteet 

Vuoden 2020 albumit
Annihilatorin albumit
Finlands svenska pingstmission

Finlands svenska pingstmission (lyh. FSPM, ) on suomenruotsalaisten helluntaiseurakuntien ulkomaantyön yhteistyöjärjestö. FSPM koordinoi kehitysprojekteja Burundin ja Tansanian alueella. FSPM saa toimintaansa rahoitusta ulkoministeriöltä sekä muilta järjestöiltä ja yksityishenkilöiltä. FSPM vastaa kehitysyhteistyöhankkeiden suunnittelusta, seurannasta ja hallinnosta sekä kumppaniyhteistyöstä.

Lähteet 

Helluntaiherätys Suomessa
Kehitysyhteistyöjärjestöt
Suomenruotsalaiset järjestöt
Nicolai Wammen

Nicolai Halby Wammen (s. 7. helmikuuta 1971 Holbæk) on tanskalainen sosiaalidemokraattisen puolueen poliitikko ja Tanskan nykyinen valtiovarainministeri Frederiksenin hallituksessa kesäkuusta 2019. Aiemmin hän toiminut Tanskan puolustusministerinä ja eurooppaministerinä sekä Aarhusin pormestarina. Hän on istunut kansankäräjillä vuodesta 2011, ja jo aiemmin vuosina 2001–05.

Elämä ja ura
Wammen syntyi vuonna 1971. Hänen isänsä oli toimittaja ja äitinsä puheterapeutti. Vuonna 2001 hän valmistui Aarhusin yliopistosta valtiotieteiden maisteriksi (Tanskassa cand.scient.pol.) ja hänet valittiin ensimmäistä kertaa kansankäräjille. Vuosina 2006–11 hän toimi Aarhusin pormestarina, ja vuonna 2011 hänet valittiin uudelleen kansankäräjille. Helle Thorning-Schmidtin johtamissa hallituksissa hän toimi ensin eurooppa- ja sitten puolustusministerinä. Vuonna 2019 hänestä tuli Mette Frederiksenin johtaman hallituksen valtiovarainministeri.

Yksityiselämä
Wammen on naimisissa ja hänellä on kaksi poikaa.

Lähteet

Aiheesta muualla
 Nicolai Wammen Tanskan kansankäräjien verkkosivuilla 

Vuonna 1971 syntyneet
Tanskan valtiovarainministerit
Tanskan puolustusministerit
Pormestarit
Elävät henkilöt
Yhteisöohjautuvuus

Yhteisöohjautuvuus viittaa organisaation ei-hierarkkiseen toimintamalliin. Se on rinnasteinen termi itseohjautuvuudelle. Itseohjautuvuus mielletään tyypillisesti yksilön ominaisuudeksi, itsensä johtamiseksi, ja myös teoriat pääosin painottavat tätä yksilölähtöisyyttä . Työyhteisön organisoitumisen kannalta ongelma on siinä, että itseohjautuminen sallii esimerkiksi ’sooloilun’ tai itsenäisen päätöksenteon yksilönäkökulmasta. Tässä riskinä on, että valitut toimenpiteet ja työ saattavat olla osaoptimoituja yksilön hyödyksi eivätkä ota huomioon tiimin tai koko organisaation tavoitteita. 

Yhteisöohjautuvuus vaatii toimiakseen demokraattisesti suunnattuja käytänteitä, prosesseja ja rakenteita. Siinä missä hierarkian rakenne, käytänteet ja prosessit toisintavat ja tuottavat eriarvoistavia suhteita (alainen-esihenkilö), yhteisöohjautuvuuden tueksi on muotoiltava kokonainen systeemi, joka estää eriarvoistumisen. Yhteisöohjautuvassa organisaatiossa toiminnan tueksi laaditaan usein työntekijän käsikirja tai kulttuurikäsikirja.

Lähteet: 
 Gamransi, M. (toim.) (2021). Matkaopas yhteisöohjautuvuuteen.

 Salovaara, P. (2020). Työn tuuli -lehti 2/2020
Salovaara, P. (2018).  Riisuttu organisaatio

 Salovaara, P. (2020). Johtopäätös. Yhteisöt ja organisaatiot pomokulttuurin jälkeen. Helsinki: Teos.

 Tampereen yliopiston TEOT-hanke (Työhyvinvointia esimiehettömässä organisaatiossa)

Organisaatiomallit
Avartti-säätiö

Avartti-säätiö on suomalainen nuorisotyötä tukeva säätiö, joka toteuttaa Suomessa Avartti-ohjelmaa.  Se  on perustettu vuonna 2012. Säätiön tarkoituksena on edistää ja tukea nuorisotyötä sekä nuorten monipuolista harrastamista kansallisesti ja kansainvälisesti kielellisestä, etnisestä tai sosioekonomisesta taustasta, asuinpaikasta tai koulutuksesta riippumatta. Säätiöllä on The International Award for Young People –ohjelman (suomeksi Avartti) kansallinen toimilupa, joka antaa säätiölle yksinoikeuden toteuttaa ohjelmaa Suomessa. Avartti-säätiö sr vastaa ohjelman toteutuksesta Suomessa kansainvälisten periaatteiden mukaisesti.

Toiminta 
Avartti-ohjelman toiminta-ajatus on tukea nuoren kokonaisvaltaista kasvua, vahvistaa osallisuutta ja vaikuttamismahdollisuuksia sekä antaa valmiuksia toimia paikallisella ja yhteiskunnallisella tasolla.

Viitteet
Kauluskukat

Kauluskukat (Eupomatia) on kauluskukkakasvien (Eupomatiaceae) heimoon kuuluva pieni kasvisuku ja samalla myös heimon ainoa suku. Sukuun kuuluu kolme lajia, jotka kasvavat luonnossa Australian itäosissa sekä Uudessa-Guineassa. Joskus kauluskukkien suku on sijoitettu annoonakasvien (Annonaceae) heimoon.

Lajeja 
 Eupomatia barbata
 Eupomatia bennettii
 Eupomatia laurina – laakerikauluskukka

Lähteet

Aiheesta muualla 
 Laji.fi: Kauluskukat (Eupomatia)

Kauluskukkakasvit
Kärsimys kunniaan

Kärsimys kunniaan on suomalaisen metalli-yhtye Kuoleman Gallerian debyyttialbumi. Albumi julkaistiin 19. helmikuuta 2016.

Kappaleet 
 
 
 
 
 
 
 
 
 
 
 
  (Barathrum cover)

Arvostelut 
 Imperiumi: 5½/10
 Kaaoszine: 7½/10

Lähteet 

Vuoden 2016 esikoisalbumit
Pimeys saapuu pohjoiseen

Pimeys saapuu pohjoiseen on suomalaisen metalli-yhtye Kuoleman Gallerian toinen studioalbumi. Albumi julkaistiin 8. joulukuuta 2017.

Kappaleet

Arvostelut 
 Desibeli.net: 
 Inferno:

Lähteet 

Vuoden 2017 albumit
The Expendables 4

The Expendables 4 on tuleva yhdysvaltalainen toimintaelokuva, jonka ohjaa Scott Waugh. Se on The Expendables -elokuvasarjan neljäs osa ja jatko-osa elokuvalle The Expendables 3 (2014).

Sylvester Stallone, Jason Statham, Dolph Lundgren ja Randy Couture uusivat edellisten elokuvien roolinsa. Muita rooleja esittävät Curtis ”50 Cent” Jackson, Megan Fox, Andy García, Tony Jaa, Eddie Hall, Sheila Shah, Jacob Scipio, Levy Tran ja Iko Uwais. Uwais esittää elokuvan roistoa.

Elokuvan oli määrä saada ensi-iltansa alun perin vuonna 2022, mutta sittemmin ensi-ilta lykkääntyi syyskuuhun 2023.

Näyttelijät

Lähteet

Aiheesta muualla 
 

Tulevat elokuvat
Vuoden 2023 yhdysvaltalaiset elokuvat
Yhdysvaltalaiset toimintaelokuvat
Titans of Creation


Titans of Creation on thrash metal -yhtye Testamentin musiikkialbumi, joka julkaistiin vuonna 2020 levymerkillä Nuclear Blast Records.

Kappaleet

Kokoonpano
 Chuck Billy – laulu
 Eric Peterson – soolo- ja rytmikitara, taustalaulu
 Alex Skolnick – soolo- ja rytmikitara
 Steve DiGiorgio – basso
 Gene Hoglan – rummut

Arvostelut 
 Imperiumi: 7½/10
 Inferno: 
 Kaaoszine: 8-/10
 Soundi:

Lähteet 

Vuoden 2020 albumit
Testamentin albumit
Melodifestivalen 2014

Melodifestivalen 2014 oli Ruotsissa 1. helmikuuta – 8. maaliskuuta 2014 järjestetty laulukilpailu, jossa valittiin Ruotsin edustaja vuoden 2014 Eurovision laulukilpailuun. Kilpailun voitti Sanna Nielsen kappaleella Undo, joka sijoittui kansainvälisessä Eurovision laulukilpailussa kolmanneksi.

Kilpailun kulku
Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.

1. semifinaali
Ensimmäinen semifinaali kilpailtiin 1. helmikuuta Malmö Arenalla Malmössä.

2. semifinaali
Toinen semifinaali kilpailtiin 8. helmikuuta Cloetta Centerissä Linköpingissä.

3. semifinaali
Kolmas semifinaali kilpailtiin 15. helmikuuta Scandinaviumissa Göteborgissa.

4. semifinaali
Neljäs semifinaali kilpailtiin 22. helmikuuta Fjällräven Centerissä Örnsköldsvikissa.

Toinen mahdollisuus
Toinen mahdollisuus kilpailtiin 1. maaliskuuta Sparbanken Lidköping Arenalla Lidköpingissä. Toisessa mahdollisuudessa kilpaili kahdeksan kappaletta, joista puhelinäänestäjät ensin äänestivät neljä toiselle kierrokselle. Neljä toisen kierroksen kappaletta jaettiin kahteen kappalepariin, joista kummastakin toinen äänestettiin finaaliin.

Ensimmäinen kierros

Toinen kierros

Finaali
Finaali pidettiin 8. maaliskuuta Friends Arenalla Solnassa. Voittajan valitsivat yhdessä 11 maassa kokoontuneet raadit sekä puhelinäänestäjät.

Maakohtaiset raatiäänet

Lähteet
http://natfinals.50webs.com/10s_20s/Sweden2014.html

Eurovision laulukilpailu 2014
Ruotsi Eurovision laulukilpailussa
Melodifestivalen
Olavi Rintala

Olavi Rintala oli Suomen Vapaakirkon kirkkokunnanjohtaja vuosina 2001-2009. Hän jäi eläkkeelle heinäkuussa 2009, jolloin toimessa jatkoi Hannu Vuorinen.

Lähteet 

Suomen Vapaakirkko
Suomalaiset uskonnolliset vaikuttajat
Syntymävuosi puuttuu
Elävät henkilöt
Sosiaali- ja terveysjärjestöt

Suomessa sosiaali- ja terveysjärjestöillä tarkoitetaan rekisteröityjä, pääasiassa aatteellisia yhdistyksiä ja säätiöitä, jotka tukevat jäsentensä tai laajemman kohderyhmän terveyttä ja sosiaalista hyvinvointia pääasiassa vapaaehtoistoiminnalla. Sosiaali- ja terveysjärjestöt voivat myös tuottaa palveluita sekä omistaa palveluita tuottavia yhteisöjä.

Sosiaali- ja terveysjärjestöt ovat esimerkiksi erilaisiin pitkäaikaissairauksiin keskittyvät potilasjärjestöt, päihde- ja mielenterveysjärjestöt, työllisyyttä edistävät järjestöt, vammaisjärjestöt, ikääntyneitä, nuoria ja lapsiperheitä tukevat järjestöt sekä useammalla toimialalla toimivia järjestöjä, kuten esimerkiksi Suomen Punainen Risti, setlementit ja diakoniasäätiöt.

Suomalaisten sosiaali- ja terveysalan järjestöjen valtakunnallisena kattojärjestönä toimii SOSTE Suomen sosiaali ja terveys ry.

Toiminta 
SOSTE arvioi eri aineistoihin perustuen Suomessa toimivan keväällä 2020 noin 10 600 sosiaali- ja terveysalan yhdistystä ja säätiötä. Sote-järjestöt voivat toimia valtakunnallisesti, alueellisesti tai paikallisesti. Sosiaali- ja terveysjärjestöjen toiminnan piirissä arvioidaan vuonna 2020 olevan 1,3 miljoonaa ihmistä.

SOSTE julkaisee nykyisin joka toinen vuosi Järjestöbarometrin, joka kerää ajankohtaista tietoa sosiaali- ja terveysjärjestöjen toiminnasta, toimintaedellytyksistä, toimintaympäristöstä ja niiden muutoksista. 

 Järjestöbarometri 2020
 Järjestöbarometri 2018
 Järjestöbarometri 2016
Sosiaali- ja terveysjärjestöjen toimintaa on muun muassa: 

 Vertaistuki ja kokemusohjaajatoiminta
 Neuvonta- ja kurssitoiminta
 Virkistys-, kerho- ja lomatoiminta,
 Kohtaamispaikkatoiminta
 Kriisiapu
 Asumiseen ja arjessa selvitymiseen liittyvä tuki
 Yksilö- ja ryhmävalmennus
 Vapaaehtoisten koulutus

Sosiaali- ja terveysjärjestöjä 
Sosiaali- ja terveysjärjestöjä ovat esimerkisi SOSTEn valtakunnalliset jäsenjärjestöt.

Viitteet 

Suomalaiset sosiaali- ja terveysjärjestöt
Spark SRT05e

Spark SRT05e, lyhyesti Spark Gen2, on Formula E -sarjassa käytettävä kilpa-auto. SRT05e otettiin käyttöön kaudeksi 2018–2019. Kyseessä on ensimmäinen kokonaan Kansainvälisen autoliiton suunnittelema kilpa-auto. Auton ensiesittely tapahtui Geneven autonäyttelyssä 2018, jossa sen esitteli FIA:n puheenjohtaja Jean Todt ja Formula E -sarjan toimitusjohtaja Alejandro Agag.

Kehitys ja muutokset 

Auto on samanlainen kaikille sarjaan osallistuville talleille, lukuun ottamatta voimansiirtoa. Jokainen talli saa kehittää oman voimansiirron. Voimansiirto koostuu vaihtosuuntaajasta, moottorista, vaihteistoista, taka-akselin komponeista ja energiahallinnan ohjelmistosta.

Gen2 autossa on edeltäjäänsä nähden täysin uudelleen suunniteltu runko ja kori. Auton rungon on kehittänyt Spark Racing Technology. Autossa ei ole lainkaan takasiipeä, vaan pitovoima tuotetaan suurella takadiffuusorilla ja auton pohjalla. Auton akusto on uusittu ja sen toimittaa McLaren Applied Technology. Akuston koko melkein sama kuin Gen1 autossa, mutta sen kapasiteetti on tuplasti isompi. Toisin kuin Gen1 auton akusto, Gen2 auton akusto kestää koko kilpailun eikä autoa tarvitse vaihtaa kilpailun keskellä. Autoon on tuotu myös Halo-turvakaari, johon on lisätty ledvalot. Auton renkaat ovat 18 tuumaiset Michelinit, joilla voi ajaa sekä sateella että kuivalla kelillä. Jarrut on valmistanut Brembo.

Gen2 Evo 

Gen2 autosta piti tulla päivitys nimeltään Gen2 Evo kaudeksi 2020–2021. Päivityksestä kuitenkin luovuttiin säästösyistä ja koronapandemian vaikutuksesta sarjaan. Päivityksen myötä auton korin olisi pitänyt muuttua. Muutoksen perumisella pyrittiin tasapainoittamaan tallien taloustilannetta.

Gen2 oli tarkoitus korvata Gen3 mallilla vuonna 2022, mutta koronaviruspandemian vuoksi muutosta lykättiin vuodelle 2023.

Tekniset tiedot

Lähteet 

Formula E -autot
Eino Solje

Eino Solje on suomalainen lääketieteen tohtori ja dosentti. Solje työskentelee tutkimusryhmäjohtajana Frontotemporal Lobar Degeneration and Early Onset Dementia -tutkimusryhmässä.

Ura 
Solje on opiskellut lääketieteen tohtoriksi Itä-Suomen yliopiston lääketieteen laitoksella. Soljen väitöskirja on julkaistu vuonna 2016, ja se käsittelee C9orf72-toistojaksomutaatioon liittyvää otsalohkodementiaa diagnostiikan ja hoidon näkökulmista. Solje työskentelee Itä-Suomen yliopistossa lääketieteen laitoksen neurologisella osastolla. Aikaisemmin Solje on työskennellyt muun muassa Brescian yliopistossa Italiassa.

Solje on otsalohkodementian arvostettu tutkija ja luennoitsija. Vuonna 2021 Solje palkittiin vuoden nuorena kliinisenä tutkijana.  Vuonna 2020 Solje kutsuttiin Lindau Nobel Laureate Meeting -kokoukseen.

Yhteiskunnalliset tehtävät  

Solje on yhteiskunnallinen vaikuttaja eri järjestöissä. .

 Vice president, Finnish Young Doctors Association, 2019–2019
 Representative, Finnish Medical Association, 2019–2021
 Member of the board, Finnish Young Doctors Association, 2018–2019

Lähteet

Elävät henkilöt
Syntymävuosi puuttuu
Suomalaiset tieteilijät
Duell

Duell on suomalainen moottoriurheilun kauppayhtiö. Duell listautui Helsingin pörssiin First North-listalle 24. syyskuuta 2021.

Lähteet 

Suomalaiset yritykset
Suomalaiset First North -yhtiöt
Broadcasting House

Broadcasting House on vuonna 1932 valmistunut rakennus, joka toimii Britannian yleisradioyhtiö BBC:n pääkonttorina. Rakennusta on valmistumisen jälkeen laajennettu useaan otteeseen, ja viimeisin laajennus valmistui vuonna 2005. Viimeisimmän laajennuksen jälkeen uutta laajennusosaa on kutsuttu myös nimellä new Broadcasting House ja vanhaa osaa nimellä old Broadcasting House.

Alkuperäinen rakennus on Grade II* -luokan suojelukohde. Vastapäätä rakennusta on All Souls Church -kirkko.

Populaarikulttuurissa 
 BBC:n 2014–2017 tuottama sarja W1A sijoittui lähes kokonaan Broadcasting Houseen. Sarjan nimi johtui rakennuksen postinumerosta, joka on W1A 1AA.

Lähteet

Aiheesta muualla 

City of Westminsterin rakennukset ja rakennelmat
Grade II* -luokan rakennukset Englannissa
BBC
Sunnah.com

Sunnah.com on sivusto, joka julkaisee profeetta Muhammedin sunnaa eli elämäntapaa valaisevia haditheja tarkoituksena saattaa ne tiedoksi mahdollisimman monelle ihmiselle maailmassa sekä tutkimuskäyttöön että ymmärryksen luomiseksi islamista. Sivuilla olevien kokoelmien määrä kasvaa koko ajan.  Sivusto ei anna tietoja toiminnan rahoittajista.

Sivuston periaatteita 
Sivusto kertoo noudattavansa seuraavia arvoja: 
 autenttisuus - tekstien tarkistaminen ja lähdemerkintöjen lisääminen
 kattavuus - kattava hadith -kokoelmien esittäminen mahdollisimman monella kielellä sekä tietojen lisääminen kokoajista ja kertojista. Saatavilla olevat kielet ovat vuonna 2021 englanti, arabia ja urdu.
 käytettävyys ja esteettömyys - sivuston helppokäyttöisyys ja sanahakujen yksinkertaisuus
 avoimuus - julkaisualustan avoimuus.

Teoksia 
Sivuston tärkein kokonaisuus on kutub al-sittah eli "kuusi kirjaa". Se muodostaa sunni-islamin tärkeimmän kirjakokonaisuuden, joka Koraanin jälkeen on kaikkein kunnioitetuin. Myös shiialaiset käyttävät teoskokonaisuutta, mutta valikoivasti. Kyse ei ole kirjoista vaan kuudesta kokoelmasta, joista kaksi tärkeintä ovat Sahih al-Bukhari ja Sahih Muslim. Niistä käytetään yhteisnimeä Sahihayn eli "luotettavat" tai "oikeat". Muut neljä kokoelmaa ovat Sunan Abi Dawud. Sunan an-Nasa'i (sanan "sunan" merkitys on tuntematon), Jami` at-Tirmidhi ja Sunan Ibn Majah.

Muita kokoelmia ovat Muwatta Malik, joka on maliki-lakikoulukunnan perusteos, Musnad Ahmad, joka on hanbali-koulukunnan teos, al-Nawawin teos Riad as-Salihin eli "Vanhurskaiden niityt" sekä joukko muita kokoelmia.

Käyttö 
Sivuston hakutoimintojen avulla on helppo löytää aiheenmukaisia haditheja. Uskonoppineet käyttävät näitä kokoelmia sekä Koraania apunaan, kun he muotoilevat islaminuskon näkemyksiä eri asioista. Islaminuskon sisältöä koskevat tulkinnat kuuluvat kuitenkin vain uskonoppineille, joten maallikko, olkoon muslimi tai ei-muslimi, ei voi käyttää haditheja islamin sisältöä koskevien omien päätelmien tekoon.

Lähteet

Viitteet 

Islam

Verkkoportaalit
Isokylän koulu

Isokylän koulu on Kokkolassa sijaitseva peruskoulun ala- ja yläluokat käsittävä yhtenäiskoulu. Koulu sijaitsee Isokylän kaupunginosassa, ja sen oppilaat tulevat pääosin Isokylästä ja Kirkonmäeltä. Kruunupyyn kunnan suomenkieliset peruskouluikäiset oppilaat opiskelevat Isokylän koulussa. Koulussa toimivat luokat 1-9 sekä esiopetusluokat ja erityisluokat. Isokylän koulu toimii Isokylän monitoimitalossa, johon on sijoitettu lisäksi päiväkoti ja harrastustiloja. Uusi monitoimitalo valmistui Isokylään 2015 ja korvasi aiemman puretun vuonna 1966 valmistuneen Isokylän koulurakennuksen. Isokylän koulun historia juontaa juurensa vuoteen 1911, jolloin entiseen Kokkolan maalaiskuntaan eli Kaarlelaan päätettiin perustaa suomenkielinen koulu. Lakkautetun Länsipuiston koulun luokat 7-9 siirtyivät syksyn 2021 alusta lähtien Isokylän kouluun. Isokylän koulu on Keski-Pohjanmaan suurimpia peruskouluyksiköitä. Rehtorina on toiminut vuodesta 1999 Timo Hautala. 

Isokylän koulun motto on "Jatulin jäljillä oman elämänsä jättiläiseksi".

Aiheesta muualla 

 Isokylän koulun kotisivut.

Lähteet 

Kokkolan oppilaitokset
Suomen peruskoulut
Kyösti Viljakainen

Lauri Kyösti Viljakainen (25. toukokuuta 1922 Savonlinna – 18. kesäkuuta 2000 Espoo) oli suomalainen insinööri ja yritysjohtaja, joka sai teollisuusneuvoksen arvonimen.

Viljakaisen vanhemmat olivat johtaja Alpo Viljakainen ja Elsa Niiranen ja puoliso vuodesta 1946 Vuokko Linnea Virtanen. Viljakainen tuli ylioppilaaksi Savonlinnan lyseosta 1941. Jatkosotaan hän osallistui sodan loppuvaiheessa hävittäjälentolaivueessa. Diplomi-insinööriksi Viljakainen valmistui Teknillisestä korkeakoulusta 1947 ja meni töihin Valmetin tehtaille Jyskään suunnittelupäälliköksi. Sieltä hän siirtyi käyttöpäälliköksi Valtion Sähköpajaan, vuodesta 1962 nimeltään Televa, jonka toimitusjohtaja hänestä tuli vuonna 1967. Kun Televasta tuli osakeyhtiö 1976, Viljakainen siirtyi yrityksen varatoimitusjohtajaksi. Tätä tehtävää hän hoiti eläkkeelle siirtymiseensä saakka, vuoteen 1980. Seuraavana vuonna Televan osake-enemmistö siirtyi Nokialle ja syntyi Telenokia Oy, Nokia Networksin edeltäjä. Viljakainen, jota voidaan pitää digitaalisen tiedonsiirron ja erityisesti Nokia DX 200-järjestelmän ansiosta digitaalisten puhelinkeskusten kehittämisen pioneerina, oli ollut 1950-luvulla perustamassa myös kahta muovialan yritystä, Perlosta ja Vimekaa. Teollisuusneuvoksen arvonimen vuonna 1977 saanut Viljakainen oli sotilasarvoltaan reservin yliluutnantti.

Lähteet

Suomalaiset hävittäjälentäjät
Suomalaiset insinöörit
Suomalaiset yritysjohtajat
Vuonna 1922 syntyneet
Vuonna 2000 kuolleet
Grimmest Hits

Grimmest Hits on heavy metal -yhtye Black Label Societyn kymmenes studioalbumi. Se julkaistiin 19. tammikuuta 2018 levymerkillä E1 Music.

Kappaleet

Kokoonpano 
 Zakk Wylde - laulu, kitara
 John DeServio - basso
 Dario Lorina - kitara
 Jeff Fabb - rummut

Arvostelut 
 Soundi:

Lähteet 

Black Label Societyn albumit
Vuoden 2018 albumit
Doom Crew Inc.

Doom Crew Inc. on heavy metal -yhtye Black Label Societyn yhdestoista studioalbumi. Se julkaistiin 26. marraskuuta 2021 levymerkillä E1 Music.

Kappaleet

Arvostelut 
 Kaaoszine: 8½/10

Lähteet 

Black Label Societyn albumit
Vuoden 2021 albumit
Cynthia Weil

Cynthia Weil on yhdysvaltalainen lauluntekijä ja sanoittaja, joka muodosti yhdessä aviomiehensä, säveltäjä Barry Mannin kanssa 1960-luvun menestyksekkäimpiin kuuluvan lauluntekijäduon. Heidän tuotantoaan ovat muun muassa kappaleet ”Sometimes When We Touch”, ”We Gotta Get Out Of This Place” ja tiettävästi maailman eniten radiokanavilla esitetty kappale ”You've Lost That Lovin’ Feeling”. Vuonna 1987 Barry Mann ja Cynthia Weil valittiin Songwriters Hall of Fameen.

Cynthia Weil aloitti lauluntekijäuransa Frank Loesserin palveluksessa, kunnes sai työpaikan Don Kirshnerin Aldon Music -yhtiössä, joka toimi laulunkirjoittajien maineikkaassa Brill Buildingissä New Yorkin Broadwayllä. Siellä hän tapasi Barry Mannin, josta tuli hänen aviomiehensä ja pitkäaikainen työkumppani.

Kun monet muut 1960-luvun lauluntekijäparit kokivat suosionsa vähitellen hiipuvan, Mann–Weil-parivaljakon menestys jatkui aina 1990-luvulle saakka, jolloin he kirjoittivat muun muassa silloiselle poikayhtyeelle Hansonille menestysballadin ”I Will Come To You” (1997). Mann ja Weil hallitsivat monia eri popmusiikin tyylilajeja kevyestä teinipopista countryyn, souliin ja rhythm and bluesiin. He kirjoittivat myös elokuvamusiikkia, kuten Oscar- ja Golden Globe -ehdokkaana olleen sävelmän ”Somewhere Out There” piirroselokuvaan Fievel matkalla Amerikkaan (1986). He olivat Grammy-palkintoehdokkaina elokuvaan Riku kirjamaassa (1994) yhdessä James Hornerin kanssa tekemästään laulusta ”Whatever You Imagine”.

Tammikuussa 2004 Barry Mannin ja Cynthia Weilin tuotantoon pohjautuva musiikkishow They Wrote That? sai ensi-iltansa New Yorkissa. Barry Mann lauloi heidän kappaleitaan viisimiehisen yhtyeen säestyksellä, ja Cynthia Weil kertoi lauluesitysten välillä heidän yhteisestä urastaan. Maaliskuussa 2008 sai ensi-iltansa Mannin ja Weilin rockmusikaali, joka pohjautuu vuoden 1994 elokuvaan The Mask – naamio.

Suomalaislevytyksiä
Iris Rautio levytti 1965 Mannin ja Weilin kappaleen ”Home of the Brave” Börje Sundgrenin käännöksenä ”Miks hän ei olla saa niinkuin haluaa”. The Righteous Brothers -yhtyeen menestyskappaleen ””You've Lost That Lovin’ Feeling” (1964) suomensi Aarno Raninen nimellä ”Kaikki siitä kertoo”, ja kappaleen levytti ensin Raninen itse vuonna 1967 ja kolme vuotta myöhemmin Seija Simola. Pertti Reposen tekstin kappaleeseen ”Angelica” ovat levyttäneet Danny vuonna 1968 ja Topi Sorsakoski vuonna 1999. Kappale ”Saturday Night at the Movies” sai Raul Reimanin suomentamana ja Kirkan vuonna 1986 levyttämänä suomalaisen nimen ”Lauantai on yhtä rautaa”. Pave Maijanen levytti vuonna 1994 Hectorin suomennoksen kappaleesta ”We Gotta Get Out Of This Place” nimellä ”On täältä nyt päästävä pois”. Pauli Hanhiniemi on suomentanut Mann–Weil-kappaleen ”Don't Make My Baby Blue” nimellä ”Pidä huoli onnestaan”, ja sen on levyttänyt Pate Mustajärvi vuonna 1995.

Lähteet

Yhdysvaltalaiset lauluntekijät
Grammy-palkinnon saajat
Songwriters Hall of Fame
Syntymävuosi puuttuu
Elävät henkilöt
Emma Jääskeläinen

Emma Jääskeläinen (s. 1988 Espoo) on suomalainen kuvanveistäjä, joka käyttää teoksissaan kiveä, villaa ja metallia. Hän aloitti erityisesti kivimateriaalien kanssa, mutta on alkanut käyttää kontrastina myös villaa. Hänet valittiin vuoden 2022 nuoreksi taiteilijaksi.

Ura 
Jääskeläinen aloitti taideopintonsa vuonna 2011 Kankaanpään taidekoulussa, missä hän suuntautui performanssitaiteeseen. Taideyliopiston Kuvataideakatemiassa hän kuitenkin valitsi kuvanveistolinjan. Jääskeläinen valmistui vuonna 2018 Kuvataideakatemiasta taiteen maisteriksi. Kevätkesän 2018 hän oli Temple Bar Gallery + Studiosin residenssissä Dublinissa, missä hän muun muassa valmistautui Turussa pidettävään näyttelyynsä.

Jääskeläisen teoksia oli vuonna 2018 esillä Turussa Raatihuoneen galleriassa sekä Helsingin HAM-galleriassa ja vuonna 2019 Rauma Triennalessa. Alfred Kordelinin säätiön tukeman Kiasma Commission by Kordelinin avulla Jääskeläinen toteutti Kiasmaan 2020–2021 esillä olleen näyttelyn, jonka veistokset liitettiin myös museon kokoelmaan. Vuonna 2020 julkistettiin myös Jääskeläisen Helsingin Adriananpuistikkoon toteuttama julkinen veistos Put put.

Jääskeläinen valittiin vuoden 2022 nuoreksi taiteilijaksi, ja hänellä on sen myötä näyttely sekä Tampereen taidemuseossa että Vaasan Kuntsin modernin taiteen museossa. Tampereella teoksia on taidemuseon lisäksi esillä Finlayson Art Area -näyttelyssä.

Tyyli ja materiaalit 

Jääskeläinen käyttää pääasiallisesti veistoksissaan perinteisiä kivilajeja, kuten graniittia, marmoria ja travertiinia. Hän käyttää kuitenkin myös villaa ja metallia. Villassa Jääskeläistä kiinnosti erityisesti sen pehmeys konstratina kiveen.

Vuoden nuoren taiteilijan valintaryhmän mukaan Jääskeläinen veistää kiveä klassisen perinteen mukaisesti, mutta pyrkii kuitenkin töissään leikkisyyteen ja välttelee perinteistä monumentaalisuutta. Leikkisyyteen viittaavat esimerkiksi materiaaliyhdistelmät, mittakaavan muutokset ja teosten aiheet.

Jääskeläinen on itse kertonut, että häntä kiinnostavat luonnonmateriaalit, kuten kivi ja villa, joiden kautta voi oppia ihmisen ja luonnon suhteesta. Jääskeläisen teoksissa ihminen on usein myös aiheena, niissä toistuu jalkoja, pyllyjä, vulvia ja hampaita.

Veistäminen on Jääskeläisen mukaan keskustelua ympäröivän kanssa, ja hän pyrkii seuraamaan materiaalista löytyviä yksityiskohtia. Käsityö on lisäksi todella hidasta, ja se tuo Jääskeläisen mukaan veisoksee aika-aspektin. Veistoksen tekeminen on vastakohta arjen kiireelle. Jääskeläinen tekee kaiken käsin eikä esimerkiksi käytä laseria. Ison veistoksen tekemiseen voi mennä vuosi, Helsingissä esillä olevaan teokseen Put put meni kuusi kuukautta. Jääskeläisen työt eivät kaikki ole kuitenkaan suuria, sillä hän tekee myös pienempiä veistoksia löytökivistä.

Lähteet

Aiheesta muualla 
 

Suomalaiset kuvanveistäjät
Vuonna 1988 syntyneet
Elävät henkilöt
Marvel Zombies (animaatiosarja)

Marvel Zombies on yhdysvaltalainen Zeb Wellsin luoma Disney+-tilausvideopalveluun tuleva animaatiosarja, joka perustuu Marvel Comicsin samannimiseen sarjakuvaan. Se on osa Marvel Cinematic Universea (MCU) ja yksi Marvel Studiosin tuottamista animaatiosarjoista. Sarja toimii spin-offina animaatiosarjan What If...? (2021–) jaksolle ”Mitä jos… zombeja!?” ja tutkii lisää kyseisessä jaksossa esiteltyä vaihtoehtoista universumia, jossa joukko selviytyjiä joutuu taistelemaan koko maailmaan levinneen viruksen vaikutuksesta zombeiksi muuttuneita supersankareita ja superroistoja vastaan. Wells toimii sarjan pääkäsikirjoittajana ja Bryan Andrews ohjaa sen.

Sarja julkistettiin marraskuussa 2021, Disney+-päivänä, jolloin paljastettiin myös Wellsin ja Amdrewsin liittymiset mukaan projektiin. Marvel Zombies tulee koostumaan neljästä jaksosta, jotka tullaan julkaisemaan Disney+:aan vuonna 2024.

Tuotanto

Kehitys 
Kesäkuussa 2021 Marvel Studios oli kehittämässä vähintään kolmea muuta animaatiosarjaa ensimmäisen Disney+-animaatiosarjansa What If...?:n lisäksi. Seuraavan kuukauden aikana ilmoitettiin sarjojen edenneen useisiin eri tuotannon vaiheisiin, mutta ettei yhtäkään niistä julkaistaisi ennen vuotta 2023. Marvel Zombies julkaistettiin virallisesti marraskuussa 2021, kyseisen vuoden Disney+-päivänä. Se perustuisi Marvel Comicsin samannimiseen sarjakuvaan. Bryan Andrews palaisi What If...?:stä ohjaajaksi ja Zeb Wells oli kiinnitettynä sarjan pääkäsikirjoittajaksi ja vastaavaksi tuottajaksi. Wells oli aiemmin käsikirjoittanut Marvel Cinematic Universen (MCU) Disney+-sarjan She-Hulk: Attorney at Law (2022) seitsemännen jakson, ”Retriitti”. Sarja jatkaisi What If...?:n ensimmäisen tuotantokauden viidennessä jaksossa, ”Mitä jos… zombeja!?”, esitellyn vaihtoehtoisen aikajatkumon tarinaa. Marvel Studios alkoi kehittää sarjaa jakson positiivisen vastaanoton johdosta. Vuoden 2022 San Diego Comic-Con Internationalissa paljastettin, että Marvel Zombies tulisi olemaan Marvel Studiosin ensimmäinen TV-MA -ikärajoitettu sarja, jotta siinä voitaisiin näyttää kaikenlaista ”verisyyttä ja roiskumista mitä zombie-sarjalta halutaan.” Sarja tulee koostumaan neljästä jaksosta. Marvel Zombiesin ja muiden kehitteillä olevien animaatioprojektien sanottiin olevan osa ”Marvel Animated Multiversea”.

Roolijako 
Vuoden 2022 San Diego Comic-Conissa paljastettiin, että sarjassa esiintyvät MCU-hahmojen vaihtoehtoisista versioista ainakin Yelena Belova / Musta Leski, Katy Chen, Kate Bishop, Alexei Shostakov / Punavartija, Jimmy Woo, Death Dealer, Xu Shang-Chi, ja Kamala Khan / Neiti Ihme esiintyisivät selviytyjinä. Zombeiksi muuttuneita hahmoja taas ovat ainakin Clint Barton / Haukansilmä, Steve Rogers / Kapteeni Amerikka, Emil Blonsky / Kuvotus, Ava Starr / Aave, Wanda Maximoff / Purppuranoita, Carol Danvers / Kapteeni Ihme, Ikaris ja Okoye.

Julkaisu 
Marvel Zombies koostuu neljästä jaksosta, jotka tullaan julkaisemaan suoratoistopalvelu Disney+:aan vuonna 2024.

Lähteet

Aiheesta muualla
 

Yhdysvaltalaiset animaatiosarjat
Disney+-alkuperäissarjat
Marvel Cinematic Universe -televisiosarjat
Marvel Studiosin televisiosarjat
Dhikr

Dhikr () on islamissa rituaalinen rukous, jota mystikot (suufit) toistavat tarkoituksella ylistää Jumalaa ja saavuttaa hengellinen täydellisyys. Koraani sanoo: Te, jotka uskotte, muistakaa Jumalaa, muistelkaa Häntä alinomaa (33:41).  Sen mukaisesti dhikr on Jumalan palauttamista mieleen toistamalla hänen nimiään. Dhikr kehittyi Koraanin resitaatiosta lyhyiksi toistettaviksi formuloiksi, kuten , lā ilāha illa ʾllāh (ei ole muuta Jumalaa kuin Jumala), Allahu akbar (Jumala on suurin) tai al-ḥamdu līʾllāh (ylistys Jumalalle). 

Jotkut dhikr - lauseista tulevat juutalais-kristillisestä perinteestä, kuten al-ḥamdu līʾllāh, joka on käännös heprean sanasta halleluja. Islamilaiseen uskontunnustukseenkin sisältyvä ”Ei ole muuta jumalaa kuin Jumala” (latinaksi non deus nisi Deus solus) tavataan 300-luvulta lähtien yleisenä juutalais-kristillisessä kirjallisuudessa ja etenkin samarialaisessa liturgiassa.

Suufit toistavat lauseita  joko ääneen tai äänettömästi oikein hengittäen ja luonteenomaisessa asennossa. Kun alkoi syntyä suufilaisia veljeskuntia, kukin omaksui erityisen dhikrinsä, jota toistettiin yksin tai yhdessä esimerkiksi päivittäisten rukousten jälkeen. Näin pyrittiin ykseyteen Jumalan kanssa.

Lähteet 

Islamilaiset käsitteet
Sanonnat
Lovejoy (yhtye)

Lovejoy on englantilainen indie rock -yhtye. Yhtyeen jäseniä ovat "Wilbur Soot" Will Gold (laulaja, kitaristi, lauluntekijä), Joe Goldsmith (kitaristi, lauluntekijä), Ash Kabosu (basso), ja Mark Boardman (rummut). Yhtye debytoi 9. toukokuuta 2021, kun he julkaisivat EP:n Are You Alright?, ja musiikkivideot kappaleille Taunt ja One Day.

Yhtyeen historia 
Wilbur ja Joe julkaisivat bändin 5. toukokuuta 2021. Yhtyeen nimi oli alkuperäisesti Hang the DJ, mutta se vaihdettiin ennen bändin julkaisua. 

Wilbur tapasi Ashin hampurilaispaikassa. Hän huomasi, että Ashilla oli basso, joten hän kysyi Ashilta "Oletko bändissä?". Ash vastasi "en", joten Wilbur kysyi haluaisiko hän olla bändissä ja antoi hänelle osoitteensa.

Yhtye julkaisi EP:n Are You Alright? 5. toukokuuta 2021. Siinä on neljä kappaletta, One Day, Taunt, Sex Sells ja Cause For Concern. Pian julkaisun jälkeen kappaleille One Day ja Taunt musiikkivideot julkaistiin.

Yhtye julkaisi EP:n Pebble Brain 14. lokakuuta 2021. Siinä on seitsemän kappaletta, Oh Yeah You Gonna Cry?, Model Buses, Concrete, Perfume, You'll Understand When You're Older, The Fall ja It's All Futile! It's All Pointless! It's All Futile! It's All Pointless! On uusi versio kyseisestä kappaleesta, joka oli alun perin Wilburin EP:stä Maybe I Was Boring. Pian sen jälkeen, musiikkivideot kappaleille Model Buses ja Concrete julkaistiin.

Yhtye julkaisi singlen Knee Deep at ATP 30. joulukuuta 2021. Se on cover Los Campesinosin kappaleesta vuodelta 2008, albumilta Hold on Now, Youngster....
Yhtye julkaisi coverin Privately Owned Spiral Galaxy 25. helmikuuta 2022. Se on cover Crywankin kappaleesta vuodelta 2013, albumilta Tour Demons 2013

Brittiläiset indie rock -yhtyeet
Maksimilian Vološin

Maksimilian Aleksandrovitš Kirijenko-Vološin (; 1877 Kiova, Venäjän keisarikunta, nyk. Ukraina – 1932 Koktebel, Krim, Neuvostoliitto) oli ukrainalaissyntyinen venäläinen runoilija ja taidemaalari. Hän opiskeli Moskovan yliopistossa lakia. Hänen harrastuksiaan oli antropologia.

Vološin asui Pariisissa vuodesta 1903 vuoteen 1917, jolloin hän vallankumouksen jälkeen palasi Venäjälle. Hänelle vallankumous edusti tuhoa ja saatanallista väkivaltaa. Hän asettui Krimille. Hänet on sijoitettu symbolisteihin, mutta hän läheni myöhemmin akmeisteja. Vuoden 1922 jälkeen hän ei enää julkaissut mitään. Hänen merkityksensä nähtiin 1980-luvulla.

Suomennettuja runoja
 Terrori; suomennos Armas Hiiri, julkaisussa: Carelia 2008: 10, s. 114–116

Lähteet

Aiheesta muualla

 Yan Shenkman, Maximilian Voloshin: Crimea without hatred Russia Beyond 

Ukrainalaiset runoilijat
Venäläiset runoilijat
Ukrainalaiset taidemaalarit
Venäläiset taidemaalarit
Vuonna 1877 syntyneet
Vuonna 1932 kuolleet
Astrid Krag

Astrid Krag Kristensen (s. 17. marraskuuta 1982 Vejle) on tanskalainen sosiaalidemokraattisen puolueen poliitikko ja Tanskan nykyinen sosiaali- ja vanhusministeri Frederiksenin hallituksessa tammikuusta 2021. Aiemmin hän on toiminut myös sisäministerinä ja terveysministerinä. Vuoteen 2014 hän edusti sosialistista kansanpuoluetta. Hän on istunut kansankäräjillä vuodesta 2007.

Yksityiselämä
Krag on naimisissa ja hänellä on kolme lasta.

Lähteet

Aiheesta muualla
 Astrid Krang Tanskan kansankäräjien verkkosivuilla 

Tanskan sisäministerit
Tanskalaisten poliittisten nuorisojärjestöjen puheenjohtajat
Vuonna 1982 syntyneet
Elävät henkilöt
Benedetto Vigna

Benedetto Vigna (s. 10. huhtikuuta 1969 Potenza) on italialainen yritysjohtaja, joka nimitettiin Ferrarin toimitusjohtajaksi kesäkuussa 2021. Hän aloitti Ferrarin toimitusjohtajana saman vuoden syyskuussa. Vigna on valmistunut Pisan yliopistosta ja aiemmin työskennellyt STMicroelectronicsilla.

Lähteet 

Italialaiset liikemiehet
Syntymävuosi puuttuu
Elävät henkilöt
São Paulon Grand Prix 2021

São Paulon Grand Prix 2021 (virallisesti Formula 1 Heineken Grande Prêmio de São Paulo 2021) oli Formula 1 -kauden  19. osakilpailu, joka ajettiin 14. marraskuuta Interlagosin moottoriradalla São Paulossa Brasiliassa.

Viikonlopun aikataulu ja sää

Vapaat harjoitukset & aika-ajot 
Ensimmäisten vapaiden harjoitusten aikana kärkitallit Mercedes ja Red Bull keskittyivät useamman aika-ajokierroksen ajamiseen, koska radalla esiintynyt sade ei aiheuttanut märän kelin olosuhteita ja aika-ajot ajettaisiin jo samana päivänä. Harjoitusten aikana puhetta aiheutti Mercedeksen vauhti aika-ajoja ja sprinttikilpailua varten, koska Lewis Hamiltonin autoon vaihdettiin tallin toimesta uusi voimayksikkö ja tämän myötä Hamilton sai viiden lähtöruudun rangaistuksen osakilpailuun. Hamilton oli ensimmäisten vapaiden harjoitusten nopein ennen Red Bullin Max Verstappenia. 

Aika-ajot olivat suurelta osin Mercedeksen ja Red Bullin välistä kaksintaistelua kärkipaikasta, vaikka monet kuljettajat ajoivat aikakierroksensa aikaisessa vaiheessa mahdollisen saderiskin vuoksi. Hamilton ajoi ensimmäiseen lähtöruutuun, mutta hänen suorituksensa hylättiin myöhemmin tuomariston havaittua auton takasiiven olevan sääntöjenvastainen. Myös Verstappenia tutkittiin aika-ajojen jälkeen, koska hän koski Hamiltonin autoon parc ferme -sääntöjen vastaisesti, mutta hän sai tilanteestaan vain rahasakon. 

Sprinttikilpailua edeltäneissä toisissa vapaissa harjoituksissa Alpinen Fernando Alonso ajoi nopeita kierroksia pienemmällä polttoainemäärällä, kun muut ajoivat kilpailusimulaatioita. Alonso oli myös harjoitusten nopein ennen Verstappenia.

Sprinttikilpailu 
Sprinttikilpailun voitti Mercedeksen Valtteri Bottas.

Kilpailu 
Hamilton voitti kilpailun ennen Verstappenia.

Tulokset

Aika-ajot 

 Lewis Hamiltonin tulos aika-ajoissa hylättiin sääntöjen vastaisen liikuteltavan takasiiven takia. Hamilton sai kumminkin osallistua sprinttikilpailuun tuomareiden päätöksellä.

Sprinttikilpailu 

1 Lewis Hamilton sai viiden lähtöruudun rangaistuksen polttomoottorin vaihdon takia.

Kilpailu 

 Kimi Räikkönen joutui lähtemään kilpailuun varikolta auton takasiipeen tehtyjen muutosten takia.

Sijoitukset kilpailun jälkeen 

 Huom!: Vain viiden parhaan sijoitukset sisällytetty.

Muuta 
 São Paulon osakilpailussa ajettiin kauden  viimeinen sprinttikilpailu. 
 Tallien valmistautumista osakilpailuviikonloppuun lykkäsivät Meksikon GP:n jälkeiset rahtiongelmat, minkä vuoksi FIA antoi heille tilanteen korjaamiseksi säännöistä poikkeavaa lisäaikaa.

Lähteet 

São Paulon Grand Prix
Osakilpailut Formula 1 -kaudella 2021
Morten Bødskov

Morten Bødskov (s. 1. toukokuuta 1970 Karup) on tanskalainen sosiaalidemokraattisen puolueen poliitikko ja Tanskan nykyinen veroministeri Frederiksenin hallituksessa kesäkuusta 2019. Aiemmin hän on toiminut Tanskan oikeusministerinä. Hän on istunut kansankäräjillä vuodesta 2001.

Lähteet

Aiheesta muualla
 Morten Bødskov Tanskan kansankäräjien verkkosivuilla 

Tanskan ministerit
Tanskan oikeusministerit
Tanskalaisten poliittisten nuorisojärjestöjen puheenjohtajat
Vuonna 1970 syntyneet
Elävät henkilöt
Canada’s Drag Race

Canada's Drag Race on kanadalainen tositelevisiosarja, joka perustuu yhdysvaltalaiseen Huippu -drag queen haussa -ohjelmaan. Sarjaa juontaa kanadalainen drag queen Brooke Lynn Hytes, joka sijoittui toiseksi yhdysvaltalaissarjan yhdennellätoista tuotantokaudella. Canada's Drag Race on ensimmäinen englanninkielinen Drag Race -franchisen ohjelma, jota ei juonna RuPaul. Hän tosin esiintyy kilpailijoille näytettävissä videoviesteissä, sekä selostaa sarjan alkutekstit.

Taustaa
Sarja julkistettiin virallisesti World of Wonderin Instagram-sivuilla heinäkuussa 2019. Koe-esiintymiset käytiin saman vuoden syksyllä, ja ensimmäisen tuotantokauden kaikki kaksitoista kilpailijaa paljastettiin toukokuussa 2020.

Tuotantokaudet

Molemmille tuotantokausille osallistui yhteensä 12 kilpailijaa. Ensimmäisen kauden voittaja Priyanka sai palkinnokseen 100 000 Kanadan dollaria sekä vuoden verran hotelliöitä Hilton Worldwiden hotelleissa. Toisen kauden voittaja Icesis Couture sai 100 000 Kanadan dollarin lisäksi tarjonnan kosmetiikkaa Shoppers Drug Martilta.

Tuomarit

Ensimmäisen kauden tuomarit paljastettiin sosiaalisessa mediassa syyskuussa 2019. Tuomaristoon kuuluivat sarjan alussa sarjan alkuperäisversiosta tunnetuksi tullut Brooke Lynn Hytes, näyttelijä Jeffrey Bowyer Chapman sekä malli Stacey McKenzie. Lisäksi televisiopersoona Traci Melchor esiintyi haastattelemassa ja antamassa vinkkejä kilpailijoille.

Toiselle kaudelle tuomaristopaneeli vaihtui miltei kokonaan: vain päätuomari Brooke Lynn Hytes jatkoi. Jeffrey Bowyer Chapmanin tilalle tuli muotiasiantuntija Brad Goreski, ja Stacey McKenzien, joka ei pystynyt tuomaroimaan koronaviruspandemian asettamien liikkumiskieltojen takia, korvasi ensimmäisellä kaudella vierailevana tuomarina toiminut näyttelijä Amanda Brugel. Myös Traci Melchor liittyi tuomareihin.

Kuten alkuperäisessä yhdysvaltalaissarjassa, Canada's Drag Racessa on ollut useita julkisuuden henkilöitä vierailevina tuomareina. Sarjassa ovat vierailleet esimerkiksi laulaja Allie X, koomikko Tom Green, näyttelijä Elisha Cuthbert, tubettaja Gigi Gorgeous sekä RuPaul's Drag Racen tuomari Michelle Visage. Toisin kuin alkuperäisessä versiossa, vierailevat tuomarit juontavat jaksojen catway- ja huulisynkkaosiot.

Lähteet

Kanadalaiset televisiosarjat
Dragkulttuuri
2020-luvun televisiosarjat
Seksuaali- ja sukupuolivähemmistöjen kulttuuri
Robert Edgren

Axel Robert Edgren (6. lokakuuta 1879 Turku – 12. heinäkuuta 1951) oli suomalainen konsuli ja kirjakauppias.

Robert Edgrenin vanhemmat olivat kirjakauppias August Wilhelm Edgren ja Maria Gisiko. Edgrenin isä piti Turussa kirjakauppaa 1859-1889. Hän kävi yhteiskoulun 1898 ja vuosina 1905–1907 Berliinissä kauppakoulun sekä Leipzigissa kirjakauppakoulun. Edgren teki opintomatkoja Saksaan ja Skandinavian maihin.

Edgren työskenteli kirjakauppa-alalla vuodesta 1898 ja hän palveli aluksi Turussa veljensä Herman Edgrenin kirjakaupassa ja vuodesta 1900 Helsingissä G. W. Edlundin, Hagelstamin ja Akateemisessa kirjakaupassa sekä kirjakaupoissa Berliinissä ja Leipzigissa. Vuonna 1905 hän lähti opiskelemaan Saksaan ja harjoitteli siellä Koehler & Volkmarin kirjakauppa-alan keskusliikkeessä. Vuonna 1907 hän perusti Pietariin oman kirjakaupan nimellä Robert Edgrenin Kirjakauppa, jota hän piti vuoteen 1918 saakka, jolloin hän palasi Suomeen. Edgren toimi Pietarissa asuessaan myös kustantajana ja hän kustansi suomalaisia kalentereita, sanakirjoja, kielioppaita, novelleja ynnä muuta kirjallisuutta. Hän teki myös kirjalahjoituksia inkeriläisille ja Krestyn vankilassa Pietarissa istuneille suomalaisille poliittislle vangeille. Edgren omisti Viipurin Suomalaisen kirjakaupan vuodesta 1921 alkaen ja tupakkakauppa Paul Studen seuraajat vuodesta 1925 lähtien. Edgren oli Viipurissa Puolan kunniakonsulina vuodesta 1932 alkaen. Hän oli Waldhof-yhtymän johtokunnan jäsenenä yhtymän perustamisesta lähtien. Edgren asui Viipurissa Kannaksenkatu 1:ssä, jossa sijaitsi myös Puolan konsulaatti. 

Robert Edgren oli naimisissa vuodesta 1908 Anna Eleonora Wittkowskyn kanssa. Heidän poikansa oli vasemmistolaisen kansansivistystyön vaikuttaja Harri Edgren.

Lähteet 

Suomalaiset kirjakauppiaat
Suomalaiset kirjankustantajat
Pietarinsuomalaiset
Vuonna 1879 syntyneet
Vuonna 1951 kuolleet